|  |  |
| --- | --- |
| **Izglītības iestādes jautājums** | **VIAA atbilde** |
| Vai mēs varam pieteikties uz izsludināto izglītības iestāžu atlasi ar moduļu vai moduļu kopām no Profesionālās izglītības programmām, ne tikai no Profesionālās izglītības programmām Tālākizglītībā? (PAPILDINĀTS 22.05.2020.) | Izglītības iestāde 5.mācību kārtā var pieteikt moduli vai moduļu kopu tikai no modulārās profesionālās izglītības programmas profesionālajā tālākizglītībā.  Informējam, ka Izglītības kvalitātes valsts dienests (IKVD) atbilstoši Ministru kabineta 2016.gada 20.decembra noteikumu Nr.831 “Izglītības iestāžu, eksaminācijas centru, citu Izglītības likumā noteiktu institūciju, vispārējās un profesionālās izglītības programmu akreditācijas un izglītības iestāžu vadītāju profesionālās darbības novērtēšanas kārtība” 61.punkta noteikumiem bez ekspertu komisijas ziņojuma, pamatojoties uz sertifikācijas institūcijas atzinumu par izglītības programmu, kas paredz sertifikāciju, izskata akreditētas izglītības iestādes iesniegumu par jaunas izglītības programmas akreditāciju (izņemot izglītības programmu ar atšķirīgu īstenošanas formu) un pieņem lēmumu akreditēt profesionālās tālākizglītības programmu, ja izglītības iestāde īsteno Latvijas izglītības klasifikācijai atbilstošu tai pašai izglītības programmu kopai piederīgu tā paša vai augstāka profesionālās kvalifikācijas līmeņa akreditētu profesionālās vidējās izglītības, arodizglītības, profesionālās pamatizglītības programmu, profesionālās tālākizglītības programmu vai akreditētam studiju virzienam atbilstošu profesionālās augstākās izglītības programmu.  Līdz ar to, ja izglītības iestādei ir akreditēta profesionālās izglītības programma, izglītības iestāde, iesniedzot iesniegumu IKVD, var saņemt akreditāciju modulārai profesionālās izglītības programmai profesionālajā tālākizglītībā, bez ekspertu komisijas ziņojuma. |

|  |  |
| --- | --- |
| Vai varam pieteikt Darba aizsardzības pamata līmeņa zināšanu izglītības programmu, kura ir akreditēta, kā profesionālās pilnveides izglītības programmu un attiecināt to vairāk kā uz vienu nozari? (PAPILDINĀTS 22.05.2020.) | Izglītības iestāde, piedaloties izglītības iestāžu atlasē var pieteikt vienu vai vairākas izglītības programmas, kas atbilst kādai no Pieaugušo izglītības pārvaldības padomē (PIPP) apstiprinātajām mācību vajadzībām 12 tautsaimniecības nozarēs.  Norādām, ka PIPP apstiprinātajā mācību vajadzību sarakstā nevienā no nozarēm nav iekļauta mācību vajadzība, kas ir saistīta ar Darba aizsardzību.  Ņemot vērā iepriekšminēto, projekta īstenošanas 5.kārtā Jūsu minētā programma nevar tikt piedāvāta. |
| Vai profesionālās pilnveides izglītības programmai (piemēram, Darba aizsardzības pamata līmeņa zināšanu izglītības programma) papildu var pieteikt moduļus, kuri nav akreditēti, piemēram, „Pirmā palīdzība nelaimes gadījumos darbā”? (PAPILDINĀTS 22.05.2020.) | Informējam, ka atbilstoši Nolikuma 26.2. punktam akreditēta izglītības iestāde var iesniegt piedāvājumu TIKAI par profesionālās pilnveides izglītības programmas īstenošanu, ja tā īsteno licencētu profesionālās pilnveides izglītības programmu vai ir saņēmusi licenci profesionālās pilnveides izglītības programmas īstenošanai. Ja uz piedāvājuma iesniegšanas brīdi izglītības iestāde nav akreditēta profesionālās pilnveides izglītības programmas īstenošanai, izglītības iestādei ir jāveic izglītības iestādes akreditācija profesionālās pilnveides izglītības programmas īstenošanai līdz brīdim, kad nodarbinātais ir pabeidzis izglītības programmu. |

|  |  |
| --- | --- |
| Vai varam mācībām pieteikt profesionālās pilnveides programmu "Mazā biznesa organizēšana", kas ir akreditēta? Nosaukums nedaudz atšķiras no mācību vajadzību sarakstā minētajām, bet saturiski ir līdzīga programma. (PAPILDINĀTS 22.05.2020.) | Informējam, ka atbilstoši Nolikuma 26.2. punktam akreditēta izglītības iestāde Projekta īstenošanas 5. kārtas ietvaros var iesniegt piedāvājumu par profesionālās pilnveides izglītības programmas īstenošanu, ja tā īsteno licencētu profesionālās pilnveides izglītības programmu vai ir saņēmusi licenci profesionālās pilnveides izglītības programmas īstenošanai. Ja uz piedāvājuma iesniegšanas brīdi izglītības iestāde nav akreditēta profesionālās pilnveides izglītības programmas īstenošanai, izglītības iestādei ir jāveic izglītības iestādes akreditācija profesionālās pilnveides izglītības programmas īstenošanai līdz brīdim, kad nodarbinātais ir pabeidzis izglītības programmu. Pamatojoties uz iepriekšminēto, norādām, ka profesionālās pilnveides izglītības programmai ir jābūt licencētai nevis akreditētai.  Vēršam Jūsu uzmanību, ka izglītības iestādes piedāvātā izglītības programma netiek vērtēta pēc izglītības programmas nosaukuma, bet, vai izglītības programmas saturs atbilst mācību vajadzībai, kas iekļauta Pieaugušo izglītības pārvaldības padomē apstiprinātajā mācību vajadzību sarakstā. Līdz ar to piedāvātās izglītības programmas nosaukumam nav jābūt identiski vienādam ar mācību vajadzību sarakstā norādīto nosaukumu. |
| Vai pareizi saprotam, neformālās izglītības pakalpojumu sniedzēji šoreiz nav aicināti piedalīties projektā? | Jā, Projekta īstenošanas 5. kārtā nav iekļautas neformālās izglītības programmas. Šajā kārtā izglītības iestāde var pieteikt vienu vai vairākas izglītības programmas:  - profesionālās tālākizglītības programmu, tai skaitā modulārās profesionālās izglītības programmu profesionālajā tālākizglītībā;  - profesionālās pilnveides izglītības programmu;  - moduli vai moduļu kopu no modulārās profesionālās izglītības programmas profesionālajā tālākizglītībā. |
| Vēlamies piedalīties 5.kārtā, mums ir akreditētas profesionālās pilnveides programmas valodās ( latviešu, angļu, vācu. krievu, spāņu). Vēl ir divas akreditētas profesionālās pilnveides programmas datorzinībās. Vai ir iespēja piedalīties ar šādām programmām? | Akreditēta izglītības iestāde,  atbilstoši Nolikuma 26.2. punktam, var pieteikt profesionālās pilnveides izglītības programmas, kuras atbilst kādai no Pieaugušo izglītības pārvaldības padomē (PIPP) apstiprinātajām mācību vajadzībām.  PIPP apstiprinātajā 5.kārtas mācību vajadzību sarakstā nav iekļautas profesionālās pilnveides izglītības programmas valodu apguvei.  5.kārtas PIPP apstiprinātais profesionālās pilnveides izglītības programmu mācību vajadzību saraksts datorzinībās ir norādīts Elektronisko un optisko iekārtu ražošana, informācijas un komunikācijas tehnoloģijas nozares sarakstā  Sīkāku informāciju skat.: <http://www.viaa.gov.lv/lat/pieauguso_izglitiba/izglitibas_iestadem/atlases/?tl_id=22866&tls_id=55483> |
| Aizpildot tehniskā piedāvājuma veidlapu par profesionālās pilnveides programmu, radies jautājums par aili "Profesionālās pilnveides izglītības programmas akreditācija" - termiņš no (dd.mm.gggg.) un termiņš lidz (dd.mm.gggg.).   Ko tur norādīt gadījumā, kad licencētu programmu īsteno akreditēta izglītības iestāde un atsevišķa programmas akreditācija nav paredzēta? | Tehniskajā piedāvājumā par profesionālās pilnveides izglītības programmu ir jānorāda izglītības iestādes akreditācijas periods profesionālās pilnveides izglītības programmas īstenošanai.  Informējam, ka mājas lapā: <http://www.viaa.gov.lv/lat/pieauguso_izglitiba/izglitibas_iestadem/atlases/?tl_id=22866&tls_id=55483> ir ievietots aktualizēts Nolikuma 2.pielikums. |
| Vai, tad, ja izglītības iestādes nosaukums atšķiras no dibinātāja nosaukuma, 1.punktā norādām izglītības iestādes nosaukumu un reģistrācijas numuru un 4.punktā attiecīgi dibinātājā juridisko statusu, dibinātāja nosaukumu un dibinātāja nodokļu maksātāja numuru? | Ņemot vērā, ka sadarbības līgumu par projekta īstenošanu VIAA slēdz ar nodokļu maksātāju, tad, situācijā, ja izglītības iestāde nav nodokļu maksātājs, pieteikuma 4.punktā  norāda izglītības iestādes dibinātāja nosaukumu  un dibinātāja nodokļu maksātāja numuru. |

**​**